**PROIECT DE HOTĂRÂRE nr. 128 din 20.06.2023**

**privind aprobarea Studiului de oportunitate pentru fundamentarea şi stabilirea soluţiilor optime de delegare a gestiunii serviciilor de apă și apă uzată în municipiul Câmpulung**

 **Consiliul Local al Municipiului Câmpulung, judeţul Argeş întrunit în ședință ordinară/extraordinară în data de \_\_\_\_\_\_\_\_\_\_\_\_\_\_\_ 2023;**

         Având în vedere :

* Referatul de aprobare al Primarului Municipiului Câmpulung nr. 19338 din 20.06.2023 privind Studiului de oportunitate pentru fundamentarea şi stabilirea soluţiilor optime de delegare a gestiunii serviciilor de apă și apă uzată în municipiul Câmpulung;
* Raportul comun al Administratorului Public, Direcției Economice și Fiscale, Arhitectului – șef și Serviciului de Dezvoltare Locală din cadrul aparatului de specialitate al Primarului Municipiului Câmpulung înregistrat sub numărul 19403 din 20.06.2023 privind aprobarea Studiului de oportunitate pentru fundamentarea şi stabilirea soluţiilor optime de delegare a gestiunii serviciilor de apă și apă uzată în municipiul Câmpulung;
* Nota de fundamentare nr. 19339 din 20.06.2023 privind aprobarea Studiului de oportunitate pentru fundamentarea şi stabilirea soluţiilor optime de delegare a gestiunii serviciilor de apă și apă uzată în municipiul Câmpulung;
* Prevederile art. 1 alin. 4 lit. j, art. 2 lit. e, art. 3 alin. (1), art. 8 alin. (1) și alin. (3) lit. c și d, art. 10, art. 22, art. 28 din Legea nr. 51 / 2006 – legea serviciilor comunitare de utilităţi publice, republicată, cu modificările și completările ulterioare;
* Prevederile art. 10 alin. (1) lit. d, art. 12 alin. (1) lit. d, art. 14, art. 17, art. 18, art. 19 din Legea nr. 241 / 2006 – legea serviciului de alimentare cu apă şi de canalizare, republicată, cu modificările și completările ulterioare;
* Prevederile art. 89, art. 90, art. 91, art. 129 alin. (2) lit. d și alin. (7) lit. n din Ordonanța de Urgență a Guvernului nr. 57 / 2019 privind Codul administrativ, cu modificările și completările ulterioare;
* Prevederile din Hotărârea Guvernului nr. 855 / 2008 pentru aprobarea statutului-cadru al asociaţiilor de dezvoltare intercomunitară cu obiect de activitate serviciile comunitare de utilităţi publice, cu modificările și compeltările ulterioare;
* Avizele comisiilor de specialitate nr. 1, 2, 3, 4 și 5 ale consiliului local;

În temeiul art. 136 alin. (1) din Ordonanța de Urgență a Guvernului nr. 57 / 2019 privind Codul administrativ, cu modificările şi completările ulterioare,

**Primarul Municipiului Câmpulung**

**PROPUNE :**

**Art. 1.** – Se aprobă Studiul de oportunitate pentru fundamentarea şi stabilirea soluţiilor optime de delegare a gestiunii serviciilor de apă și apă uzată în municipiul Câmpulung, studiu prevăzut în Anexa nr. 1 care face parte integrantă din prezenta hotărâre.

**Art. 2.** – Se aprobă ca modalitate de gestiune a serviciului public de alimentare cu apă și de canalizare gestiunea directă prin intermediul unui operator regional.

**Art. 3.** – Se împuternicește doamna Elena – Valerica LASCONI, primarul municipiului Câmpulung să inițieze discuții cu reprezentanți ai unităților administrativ-teritoriale în vederea demarării procedurilor legale de înființare a unei asociații de dezvoltare intercomunitară pentru gestionarea serviciului de alimentare cu apă şi de canalizare, respectiv exploatarea şi funcţionarea sistemelor aferente.

**Art. 4.** – Cu ducerea la îndeplinire a prevederilor prezentei hotărâri se însărcinează Primarul Municipiului Câmpulung prin aparatul de specialitate.

**Art. 5.** – Prezenta hotărâre va fi afișată și publicată pentru aducerea ei la cunoștință publică și va fi comunicată în termen legal :

* Instituţiei Prefectului – Judeţul Argeş;
* Administratorului public;
* Direcției Economice și Fiscale;
* Direcției Tehnice, Urbanism și Situații de Urgență;
* Serviciului de Dezvoltare Locală.

**Municipiul Câmpulung, 20.06.2023**

|  |  |
| --- | --- |
| **Inițiator,** **Primar****Elena – Valerica LASCONI**  | **Avizat pentru legalitate,** **Secretar general****Ramona SIMION** |